เมื่ออาทิตย์ก่อนหน้าโน้น ไช้ชวนชิมมีโอกาสได้ไปร่วมกิจกรรมกับ Wongnai ที่ Phothalai Leisure Park สำหรับมื้อเที่ยงเมื่อให้เลือกระหว่างอาหารจีนและญี่ปุ่น ผมเลือกลองชิมอาหารญี่ปุ่น รายละเอียดเกี่ยวกับเมนูอาหารต่างๆ ที่ได้ชิมไปนั้น สามารถอ่านจากรีวิวของเพื่อนๆ ก่อนหน้านี้ได้เลย เขียนกันละเอียดถี่ยิบมาก เลยขออนุญาตเข้าประเด็นตรงๆ เลยว่า เมนูไหนคือเมนูสุดโปรดของไช้ชวนชิม

ผมเชื่อว่าฝีปากคงคล้ายกับใครหลายคน ผมยกให้ Snow Fish Teriyaki ปลาหิมะย่างซอสเทริยากิ มาเป็นอันดับหนึ่ง ต้องขอชมว่ามันอร่อยจริงๆ อร่อยชนิดที่ว่ากินหมดทั้งชิ้น ทั้งเนื้อและหนังปลาซึ่งปกติจะไม่กิน แต่เล่นย่างมาซะเกรียมกำลังดีขนาดนี้ เลยฟาดเรียบเลยครับ

เมนูที่สองยกให้ Tuna cream cheese roll คือมันแปลกดีอ่ะครับ เป็นซูชิโรลที่ม้วนทูน่าไว้ตรงกลางแล้วห่อด้วยครีมชีสอีกที ส่วน Sashimi Mori ปลาดิบรวมก็พอใช้ได้ แต่เนื่องจากหาทานได้ในร้านอาหารญี่ปุ่นทั่วไปเลยไม่ได้ยกให้เป็นเมนูอันดับหนึ่ง สิ่งที่ประทับใจอีกอย่างคือการได้กินซูชิคู่กับวาซาบิสด รสชาติจื้ดขึ้นหัวแต่ไม่มาก เรียกว่าเผ็ดกำลังดี

เมนูที่ผมยังรู้สึกปานกลางคือ Tempuramori กุ้งและผักเทมปุระ และ Curry Udon เมนูอุด้งนซุปแกงกะหรี่ ส่วนอันที่ไม่ปลื้มเลยคือ Hotate Tamasui ซุปหอยเชลล์ คือแบบว่าเอาหอยมาต้มซะสุกขนาดนี้ สู้เอามา seared หรือกินสดๆ ยังจะดีซะกว่าครับ

ส่วนขนมหวานที่เป็นพุดดิ้งชาเขียวและงาดำ ผมชอบฝั่งที่เป็นงาดำมากกว่าครับ ช่วยตัดเลี่ยนของอาหารที่ทานไปได้ดี โดยรวมก็ถือว่าอาหารรสชาติดีเกินกว่าที่คิด ถ้ากลับไปอีกครั้งคงไม่พลาดเมนูปลาหิมะย่างซอสแน่ๆ